armvectores/hy_wikipedia_2023 huggingface dataset:
Ստարի Արտաուլ

Ստարի Արտաուլ (ռուս.՝ Старый Артаул, բաշկիրերեն՝ Иҫке Артауыл), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 202 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չոի Ջունգ Վոն

Չոյի Ջունգ Վոն (հանգըլ՝ 최정원, մայիսի 1, 1981(1981-05-01), Սեուլ, Հարավային Կորեա), հարավկորեացի երգիչ և դերասան։ Սկզբում նա հայտնի է դարձել որպես հարավկորեական UN դուետի անդամ, որը դեբյուտ է ունեցել «Voice Mai» սինգլով 2000 թվականին։ 2005 թվականին, այն բանից հետո, երբ դուետը լուծարվել է նրա համբավը աճեց որպես դերասան։


== Ֆիլմագրություն ==


=== Հեռուստատեսային դորամաներ ===


== Ծանոթագրություններ ==
Վաքերսբերգ

Վաքերսբերգ  (գերմ.՝  Wackersberg), կոմունա Գերմանիայի Բավարիա երկրամասում։
Ենթարկվում է Վերին Բավարյա վարչական շրջանին։ Գտնվում է Բադ Տյոլց Վոլֆրատսհաուզենի շրջանի կազմում։ Բնակչությունը կազմում է 3635 մարդ (ըստ 2010 թվականի դեկտեմբերի 31-ի)։ Տարածքը կազմում է 64.83 կմ²։ Պաշտոնական կոդ՝ 09 1 73 145։


== Քույր քաղաքներ ==
 Ֆրանսիա Իֆֆենյակ (ֆրանսիա, с 2002)


== Ծանոթագրություններ ==


== Արտաքին հղումներ ==
պաշտոնական կայք
Գուրի Պլյուգին

Գուրի Պլյուգին (ռուս.՝ Гурий Антонович Плюгин, 1925, Լենինգրադ, ՌԽՖՍՀ, ԽՍՀՄ - նոյեմբեր 2010), ռուս աստղագետ, աշխատել է Պուլկովոյի աստղադիտարանում։
Պլյուգինը աստղագետներից մեկն էր, որ հետպատերազմյան ժամանակաշրջանում կազմակերպեց Պուլկովոյի աստղադիտարանի վերակառուցումն ու վերաբացումը։
Փոքր մոլորակների կենտրոնի տվյալներով Պլյուգինը համատեղ Յուրի Բելյաևի հետ 1968 թվականին հայտնաբերել է յոթ աստերոիդ։
Համաձայն Պլյուգինի մասին վերջին տեղեկության 2010 թվականի նոյեմբերին Սնեժում գտնվող նրա տունը այրվել է։ Նրա դիակը չեն հայտնաբերել և դրանից հետո նրա մասին այլ տեղեկություններ հայտնի չեն։


== Ծանոթագրություններ ==


== Արտաքին հղումներ ==
Լինքոլնը Դալիի աչքերով

Լինքոլնը Դալիի Աչքերով, Սալվադոր Դալիի կողմից ստեղծված ինքնատիպ սահմանափակ քանակով որմնանկար։ Այն համարվում է Դալիի՝ ամենահաճախ ընդօրինակված որմնանկարներից մեկը։ Դալիի աշխատանքներն ուսումնասիրող փորձագետները նկատել են, որ նկարի նմանակողներից են Ալբերտ Ֆիլդը (Դալիի գրաֆիկական աշխատանքների պաշտոնական կատալոգ. Լիազորված Դալիի կողմից), Ռոբերտ Դեշարնը (Ֆրանսիացի լուսանկարիչ. Սալվադոր Դալիի վաղեմի ընկերը և գործընկերը) և Բերնարդ Ուելը (Բերնարդ Ուել արվեստի փորձագիտական ՍՊԸ )։
Լի Քաթերալը իր «Մեծն Դալիի և արվեստի այլ գործերի կեղծումները» գրքում նշում է. «Այսպիսի կեղծումների համար ամենաշատ  ներկայացված նկարներից էր Լինքոլնը Դալիի աչքերով աշխատանքը, արտատպվածքներ, որոնց մասին Լոս Անջելեսի արվեստի փորձագետ Դենա Հոլը Հավայիում տեղի ունեցած դատավարության ժամանակ նշել է, որ դարձել է այնքան ծեծված ինչքան բլիթները բլիթների խանութում»։
«Լինքոլնը Դալիի աչքերով» աշխատանքը ստեղծվել է Դալիի «Գալան խորհում է Միջերկրական ծովի մասին» ստեղծագործության հիման վրա, որը 20 մետր հեռավորության վրա վերափոխվում է Աբրահամ Լինքոլնի դիմանկարի (ի պատիվ Ռոտոկոյի)։
1974-1976 թվականներին Դալին նկարել է այս նկարի երկու բնօրինակ, որոնք իրար նման են, բայց նույնը չեն։ Առաջինը գտնվում է Իսպանիայում՝ Ֆիգուեարասի թանգարանում։ Երկրորդը գտնվում է Ֆլորիդայում՝ Սանկտ Պետերբուրգում Սալվադոր Դալիի մշտական հավաքածուում։


== Ծանոթագրություններ ==
Փեմբրոք (Մալթա)

Փեմբրոք (անգլ.՝ Pembroke), քաղաք Մալթայի Հանրապետության հյուսիսային մասում, Միջերկրական ծովի ափին։ Երկրի նորագույն քաղաքներից մեկն է։  Զբաղեցնում է 2,3 քառակուսի կիլոմետր տարածք։ 2014 թվականի մարտի 31-ի տվյալներով բնակչության թվաքանակը եղել է 3.645: Առավելագույն բարձրությունը ծովի մակերևույթից 64 մետր է։ Լողափերը քարքարոտ են։


== Պատմություն ==
Փեմբրոքի ներկայիս տարածքն ու շրջական 1850-ական թվականներից մինչև 1979 թվականը ծառայել է որպես բրիտանական ռազմական հանգրվան (բազա)։ Բնակավայրը հիմնադրվել է 1875-1878 թթ., անգլիացի ներդրողների միջոցներով և անվանվել է Փեմբրոքի 12-րդ կոմս Ռաբերտ Հենրի Հերբերթի պատվին։
Բնակավայրը նախկինում եղել է Սեյնթ Ջուլիանս քաղաքի թաղամասերից մեկը և պաշտոնապես առանձին քաղաք է դարձել 1993 թվականին։


== Տեսարժան վայրեր ==
Փեմբրոքի բերդը - 1878 թ.
Մադլենա աշտարակը - 1659 թ.
Մադլենա ֆուգասը -  1741 թ.Մերձակայքում են գտնվում ծովային զվարճությունների պարկը՝  Mediterraneo Marine Park-ը և ջրաշխարհը՝ Splash and Fun Park-ը։


== Պատկերասրահ ==

		
		
		
		
		


== Քույր քաղաքներ ==
Փեմբրոքը բարեկամական սերտ կապեր է հաստատել հետևյալ քաղաքների հետ.

 Փեմբրոք Դոք, Ուելս, Մեծ Բրիտանիա (2002 թվականից)
 Փեմբրոք, Ուելս, Մեծ Բրիտանիա (2002 թվականից)
 Ռոկկալումերա, Սիցիլիա, Իտալիա (2002 թվականից)


== Ծանոթագրություններ ==


== Արտաքին հղումներ ==
Pembroke Local Council
Verdala International School
Կառլ IV-ի ընտանիքի դիմանկարը

Կառլ IV-ի ընտանիքի դիմանկարը՝  իսպանացի նկարիչ Ֆրանցիսկո Գոյայի նկարն է, որը սկսել էր  վրձնել 1800 թվականին և ավարտել 1801 թվականի ամռանը։  Այն խմբային նկար է, որում պատկերված են Իսպանիայի թագավոր Կառլ 4-րդը իր ընտանիքի հետ՝ բնական մեծությամբ, ովքեր շինծուաբար թանկանոց զգեստներ էին  հագել և կրում էին բազմաթիվ զարդեր։
Նկարը ունի բացահայտ համադրություններ Վելասկեսի «Լաս Մենինաս»-ի  հետ՝  թագավորական կերպարների ճշմարտանման և բնական պատկերման մեջ ։ Սակայն, ի տարբերություն Վելասկեսի նկարի պալատական ինտերիերի ջերմ մթնոլորտին, «Դիմանկարի» կահավորվածությունը պայմանական է և միմիայն բեմ է ծառայում  գործող անձանց անգթաբար ցուցադրության համար, կատարված ամենայն ճշտությամբ, այնպես որ դիտորդից չի թաքցվում ոչ արտաքին թերությունները, ոչ նրանց խառնվածքի առանձնահատկությունները։ Ինչպես և Վելասկեսը «Լաս Մենինաս»-ում, Գոյան խառնում է նկարի վրա իրեն, կարծես մի ակնթարթով կտրվելով  աշխատանքից դիմում է դիտորդին։ «Դիտեք նրանց, և դատեք նրանց ինքներդ»։


== Անձինք ==
Դոն Կարլոս Մեծ (1788-1855 թթ.)՝ թագավորի երկրորդ որդին։
Ֆրանցիսկո Գոյա։
Ֆերդինանտ 7-րդ (1784-1883- ական թվականներ)՝արքայի առաջին որդին։
Մարիա Հոսեֆա Կարմելա Իսպանացի (1744-1801-ական թվականներ)՝ արքայի քույրը։
Ֆերդինանտի ապագա կինը (նկարի ստեղծման ժամանակ հայտնի չէր, ով պետք է դառնար նրա կինը) կամ թագավորական զույգի մեռելածին դուստրը։
Մարիա Իզաբելլա Իսպանացի (1789-1848-ական թվականներ)՝ արքայի դուստրը։
Մարիա Լուիզա Պարմեցի (1751-1819-ական թվականներ)՝ արքայի կինը։
Ֆրանցիսկո դե Պաուլա դո Բուրբոնվ (1794-1848-ական թվականներ)՝արքայի կրտսեր որդին.
Կառլ 4-րդ  (1748-1819 - թվականներ)՝ արքան
Ինֆանտ Անտոնինո Պասկուալ (1755-1817 թթ.)՝ արքայի կրտսեր եղբայրը.
Կարլոտա Ժոակին (1775-1830 -ական թվականներ) երևում է միայն գլխի մի մասը՝ արքայի մեծ դուստրը.
Լյուդովիկոս 1-ին, էտրուրսկների արքա (1773-1803-ական թվականներ )՝ արքայի փեսան.
նրա որդին՝ Կառլ Լյուդովիկոս (1799-1883-ական թվականներ )՝ Պարմի ապագա դուքսը.
նրա կինը՝ Մարիա- Լուիզա Իսպանացի (1782-1824 -ական թվականներ)՝ արքայի դուստրը։


== Ծանոթագրություններ ==
Պիացցա դելլա Ռեպուբլիկա

Պիացցա դելլա Ռեպուբլիկա (իտալերեն՝ Piazza della Repubblica), կիսաշրջանաձև հրապարակ Հռոմի կենտրոնում։ Տեղակայված է Վիմինալ բլրի գագաթին, Տերմինի կայարանի և Դիոկլետիանոսի բաղնիքների մոտ։ Հրապարակից սկիզբ է առնում քաղաքի գլխավոր փողոցներից մեկը՝ Վիա Նացիոնալեն։ Հռոմի մետրոպոլիտենի A Գծի Ռեպուբլիկա-Տեատրո դել Օպերա կայարանը գտնվում է հրապարակի տակ։
Սանտա Մարիա դելի Անջելի է դեյ Մարտիրի բազիլիկը ևս գտնվում է այստեղ։


== Պատմություն ==
Հրապարակի նախկին անվանումը եղել է Piazza dell'Esedra, որը այսօր ևս շատ տարածված է տեղաբնակների միջև։ Հին անվանումը ստացել է Դիոկլետիանոսի բաղնիքների ընդարձակ պատշգամբից։ Նրա ձևը կրկնվում է նաև հրապարակի սյունաշարում։ Սյուները կանգնեցվել են 1887-1898 թվականներին Գաետանո Կոխի նախագծով՝ ի հիշատակ տեղի անտիկ շինություններին։ 16-րդ դարում այստեղ կառուցվում է Սանտա Մարիա դելի Անջելի է դեյ Մարտիրի բազիլիկը, որը ենթադրվում է, որ կառուցված է ըստ Միքելանջելոյի նախագծի։
Հրապարակի կնետրոնում գտնվում է  Նայադների շատրվանը, որի հեղինակն է քանդակագործ Մարիո Ռուտելլին (1901 թ․)։


== Նայադների շատրվան ==
Հրապարակում կառուցված շատրվանը ի սկզբանե Ակվա Պիա շատրվանն էր, որը պատվիրել էր Պիոս IX Պապը 1870 թվականին։ 1888 թվականին Ալեսսանդրո Գուերրիերին ավարտեց կառուցումը։ Այն իրենից ներկայացնում էր 4 կավճե առյուծներ։ 1901 թվականին վերջիններս հեռացվեցին և փոխարինվեցին Նայադների արձաններով։ Աշխատանքի հեղինակն էր Մարիո Ռուտելլիին, նախկին քաղաքապետ և քաղաքական գործիչ Ֆրանչեսկո Ռուտելլիի ծոռը։
Նայադները ներկայացնում են լճերի, գետերի, օվկիանոսների և ստերգետնյա ջրերի հավերժահարսներին։ Շատրվանի կենտրոնում Ռուտելլի Գլաուկոյի խումբն է, որը խորհրդանշում է մարդու իշխանությունը բնության նկատմամբ։


== Գրականություն ==
Roma. — Roma: Touring Club Italiano, 2004.
Willy Pocino Le curiosità di Roma. — Roma: Newton & Compton Editori, 2004. — ISBN 8854100102


== Աղբյուրներ ==
Touring Club Italiano, Roma, collana L'Italia (red guide), Roma 2004
Willy Pocino, Le curiosità di Roma, Newton & Compton Editori, Roma 2004, ISBN 88-541-0010-2
Activitaly Monuments
Holiday in rome – History
Thais-Rome: Fountains
Piazza della Repubblica Guide to the Repubblica and Quirinal area.


== Արտաքին հղումներ ==
Հանրապետության հրապարակ Archived 2011-11-21 at the Wayback Machine.(իտալ.)
Դոկտոր Սթրենջ (այլ կիրառումներ)

Դոկտոր Սթրենջ անվանումը կարող է ունենալ հետևյալ կիրառումները․

Դոկտոր Սթրենջ - Marvel Comics հրատարակչության կոմիքսների կերպար, կախարդական ունակություններ տիրապետող սուպերհերոս,
Դոկտոր Սթրենջ - սուպերհերոսի մասին ամերիկյան ֆիլմ, որը պատմում է Marvel Comics-ի Դոկտոր Սթրենջի մասին։
Լաթակիայի շրջան

Լաթակիայի շրջան (արաբ․՝ ناحية اللاذقية‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Լաթակիայի մարզում։ Հանդիսանում է Լաթակիայի գավառի յոթ շրջաններից մեկը։ Կենտրոնն է Լաթակիա քաղաքը։
2004 թվականի տվյալներով բնակչությունը կազմել է 383,786 մարդ։ Քաղաքն ու շրջական ավանները կազմում են 114.36 քառ.կմ տարածք։


== Ծանոթագրություններ ==
Ստարոկուլևո

Ստարոկուլևո (ռուս.՝ Старокулево, բաշկիրերեն՝ Иҫкө Күл), գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 787 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դերևնյա Գեոֆիզիկով

Դերևնյա Գեոֆիզիկով (ռուս.՝ деревня Геофизиков, բաշկիրերեն՝ Геофизик), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 469 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավնե

Ավնե (ֆր.՝ Avenay), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2010 թվականի դրությամբ կազմում է 519 մարդ, բնակչության խտությունը` 92.35 մարդ/կմ²։ Բնակավայրը զբաղեցնում է 5.62 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 12 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 332 աշխատունակ (15-64 տարեկան) բնակիչ, որոնցից ակտիվ էին 268-ը, իսկ ոչ ակտիվները` 64։ Ակտիվության ցուցանիշը կազմում է 80,7 %։ 268 աշխատունակ մարդկանցից աշխատել է 251 անձ (132 տղամարդ և 119 կին)։ Գործազուրկ են եղել 17 անձ (9 տղամարդ և 8 կին)։ 64 անաշխատունակներից 24-ը եղել են աշակերտներ կամ ուսանողներ, 33-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խայդարովո

Խայդարովո (ռուս.՝ Хайдарово, բաշկիրերեն՝ Хәйҙәр), գյուղ Ռուսաստանի, Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թանգիկ

Թանգիկ, հայկական իգական անուն։ Թանգ անվան փաղաքշական ձևն է։ Հիշատակված է անթվական մի արձանագրության մեջ, որը գտնվում է Արջոռայիճի ավերակ եկեղեցում։ Հիշատակված է նաև 1475 թվականից հետո գրված անթվական մի հիշատակարանում և 1664 թվականից հետո։


== Ծանոթագրություններ ==
Քելվին Նեթ

Քելվին Լեոն Նեթ (անգլ.՝ Calvin Leon Natt, հունվարի 8, 1957(1957-01-08), Մոնրո, Վաշիտա շրջան, Լուիզիանա, ԱՄՆ), ամերիկացի նախկին պրոֆեսիոնալ բասկետբոլիստ։


== Վաղ տարիներ ==
Ծնվել է Լուիզիանա նահանգի Մոնրո քաղաքում, սովորել է Բաստրոպի (Բաստրոպ, Կալիֆոռնիա) դպրոցում, որում հանդես է եկել բասկետբոլային ակումբի կազմում։


== Խաղացողի կարիերա ==
Խաղացել է թեթև հարձակվողի և ծանր հարձակվողի դիրքերում։ Սովորել է Մոնրոյի Լուիզիանայի համալսարանում։ 1979 թվականի NBA դրաֆթի ժամանակ ընտրվել է «Նյու Ջերսի Նեթս» ակումի կողմից՝ 8-րդ համարի ներքո։ Հետագայում հանդես է եկել «Պորտլենդ Թրեյլ Բլեյզերս», «Դենվեր Նագեթս», «Սան Անտոնիո Սփըրս», «Դալաս Մավերիքս» և «Ինդիանա Փեյսերս» ակումբների կազմում։ NBA-ում, ընդհանուր առմամբ, անցկացրել է 11 մրցաշրջան։ Ընդգրկվել է NBA սկսնակների առաջին հավաքականի կազմում (1980)։ 1985 թվականին մասնակցել է NBA բոլոր աստղերի խաղին։ 1979 թվականին ճանաչվել է Atlantic Sun կոնֆերենցիայի ուսանողների միջև տարվա բասկետբոլիստ, ինչպես նաև ընդգրկվել է NCAA երկրորդ համաամերիկյան հավաքականի կազմում։ NBA կարիերայի ընթացքում, ընդհանուր առմամբ, խաղացել է 599 խաղ, որոնց ժամանակ հավաքել է 10 291 միավոր (17,2 մ/խ), կատարել 4070 անդրադարձ, 1306 փոխանցում 525 խլում և 191 բլոկշոտ։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ օֆ ===


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում (անգլ.)
Դենիսովկա (գյուղ, Բելոգորսկի շրջան)

Անվան այլ կիրառումների համար տե՛ս՝ ԴենիսովկաԴենիսովկա (ուկրաիներեն՝ Денисівка), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Դենիսովկա գյուղում բնակվում էր 447 մարդ։ Բնակավայրը զբաղեցնում է 0,104 կմ² տարածք։ Բնակչության խտությունը կազմում էր 4298,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միացյալ էներգահամակարգ

Միացյալ էներգահամակարգ, միասնական դիսպետչերական կետից կառավարվող, զուգահեռ աշխատող էներգահամակարգերի համախումբ։ էլեկտրաէներգիայի փոխանցումն առանձին էներգահամակարգերի միջև կատարվում է 220—800 կվ էլեկտրահաղորդման գծերով։ 
էներգահամակարգերի միավորումը կարող է նպաստել էլեկտրամատակարարման հուսալիության բարձրացմանը (միավորման մեջ մտնող էներգահամակարգերի փոխօգնության շնորհիվ) և էներգետիկական բեռնվածքների անհավասարաչափության նվազմանը։ Միացյալ էներգահամակարգերի միշև բարձր լարման էլեկտրահաղորդման գծերի անցկացման միջոցով ստեղծվում է միասնական էներգահամակարգ։
Սեռա Պրետա

Սեռա Պրետա (պորտ.՝ Serra Preta), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Ֆեյրա դի Սանտանա գավառի կազմի մեջ։ Բնակչությունը կազմում է 17 777 մարդ՝ 2006 թվականի տվյալներով։ Գրավում է 536,892 կմ2 տարածք։ Բնակչության խտությունը՝ 33,1 մարդ/կմ²։


== Պատմություն ==
Քաղաքը հիմնադրվել է 1953 թվականի դեկտեմբերի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 28.251.063,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.591,25 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,604 (տվյալները՝ ՄԱԿ-ի զարգացման ծրագրի)։
Դե Վերժ

Դե Վերժ (ֆր.՝ Deux-Verges), համայնք Ֆրանսիայի Օվերն մարզի Կանտալ գավառում։
Բնակչությունը 2012 թվականի դրությամբ կազմում է 54 մարդ, բնակչության խտությունը` 4.82 մարդ/կմ²։ Բնակավայրը զբաղեցնում է 11.2 կմ² տարածք։


== Աշխարհագրություն ==
Գտնվում է Փարիզ քաղաքից 460 կմ հարավ, Կլերմոն Ֆերան քաղաքից` 110 կմ հարավ, Օրիյակ քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 43 աշխատունակ (15-64 տարեկան) բնակիչ, որոնցից ակտիվ էին 33-ը, իսկ ոչ ակտիվները` 10։ Ակտիվության ցուցանիշը կազմում է 76,7 %։ 33 աշխատունակ մարդկանցից աշխատել է 30 անձ (16 տղամարդ և 14 կին)։ Գործազուրկ են եղել 3 անձ (1 տղամարդ և 2 կին)։ 10 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆյոդորովո (գյուղ, Կարդիմովսկի շրջան)

Անվան այլ կիրառումների համար տե՛ս՝ ՖյոդորովոՖյոդորովո (ռուս.՝ Фёдорово), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր  մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոխ

Ռոխ (վրաց.՝ როხი), գյուղ Վրաստանում։ Գտնվում է Իմերեթի մարզի Բաղդաթի շրջանում։


== Դիրք ==
Գյուղը գտնվում է ծովի մակարդակից 80 մետր բարձրության վրա։ Շրջկենտրոն Բաղդաթից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1667 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Բաղդաթի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Պրեսիգ

Պրեսիգ  (գերմ.՝ Pressig), կոմունա Գերմանիայում, Բավարիա երկրամասում։
Գտնվում է Վերին Ֆրանկոնիա վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը 4123 մարդ է (2010 թվականի դեկտեմբերի 31–ի տվյալներով)։ Զբաղեցնում է 53,18 կմ² տարածք։ Պաշտոնական կոդ՝ 09 4 76 164։


== Ծանոթագրություններ ==


== Արտաքին հղումներ ==
Պաշտոնական էջ
Գորիսլավցի (գյուղ, Կրեմենչուգի շրջան)

Գորիսլավցի (ուկրաիներեն՝ Гориславці), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Գորիսլավցի գյուղում բնակվում էր 550 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աննենկովսկի Կարյեր

Աննենկովսկի Կարյեր (ռուս.՝ Анненковский Карьер), գյուղ Ռուսաստանի Նիժնի Նովգորոդի մարզի Վադսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդրաշ

Անդրաշ (հունգ.՝ András), հունական ծագում ունեցող Անդրեաս անվան հունգարական տարբերակն է։


== Անուն կրողներ ==
Անդրաշ Բալցո (* 1969 թ.) Balczó András, հունգարացի հնգամարտիկ
Անդրաշ Կալայ-Սոնդերս (* 1985 թ.) Kállay-Saunders András, ամերիկա-հունգարացի երգիչ
Խաչլու (Ալաշկերտի գավառ)

Անվան այլ կիրառումների համար տե՛ս՝ Խաչլու (այլ կիրառումներ)Խաչլու, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Արածանիի Շառիան գետի ձախ վտակներից մեկի ափին, Ալաշկերտ քաղաքից 4-5 կմ հյուսիս-արևելք։
Գյուղում հոսում էր 6 հորդաբուխ աղբյուրներ։


== Անվան ստուգաբանություն ==
Ըստ ավանդության, Խաչլուի գերեգմանատանը կանգնեցված էր մի խաչ, որի անդրադարձրած ճառագայթները սփռվում էին մինչև դաշտ։ Այդ պատճառով գյուղը կոչել են Խաչլուս, որն հետո դարձել է Խաչլու։


== Պատմություն ==
Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է բռնագաղթի ճանապարհին։


== Բնակչություն ==
1877 թվականին ուներ 75 տուն, իսկ XX դարի սկզբին ուներ 110 տուն հայ բնակիչ, որոնք եկել էին Բասենից, Բուլանըխից, Մանազկերտից և Խնուսից։ 


== Տնտեսություն ==
Գյուղն ուներ բերրի վարելահողեր և ընդարձակ մարգագետիններ։ Զբաղվում էին երկրագործությամբ, անասնապահությամբ և արհեստներով։ 


== Պատմամշակութային կառույցներ ==
Խաչլուում կար նոր կառուցված Ս. Աստվածածին եկեղեցի։


== Կրթություն ==
Գյուղում գործում էր վարժարան։


== Գրչություն ==
Եղել է գրչության կենտրոն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բուրգբերնհայմ

Բուրգբերնհայմ (գերմ.՝ Burgbernheim), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 2904 մարդ (2010 թվականի դեկտեմբերի 31-ի տվյալներով)։ Տարածքը 42,32 կմ² է։ Պաշտոնական կոդը՝ 09 5 75 115։


== Ծանոթագրություններ ==
Յուրի Պատրիկեև

Յուրի Նիկոլաևիչ Պատրիկեև (ռուս.՝ Юрий Николаевич Патрикеев, սեպտեմբերի 28, 1979(1979-09-28), Kirovo-Chepetsk, Կիրովի մարզ, ՌԽՖՍՀ, ԽՍՀՄ), հունահռոմեական ոճի հայ և ռուս ըմբշամարտիկ, Ռուսաստանի չեմպիոն (2005), Եվրոպայի քառակի չեմպիոն (2002, 2004, 2008, 2009), աշխարհի առաջնությունների եռակի մրցանակակիր (2002, 2007, 2010), Օլիմպիական խաղերի մրցանակակիր (2008)։ Ռուսաստանի միջազգային կարգի սպորտի վարպետ։


== Կենսագրություն ==
Յուրի Պարտիկեևը հունահռոմեկան ոճի ըմբշամարտով սկսել է զբաղվել Կիրովո Չեպեցկում, Պավել Վերտունովի մոտ։ 1996 թվականին ընդունվել է Կուբանի ֆիզկուլտուրայի պետական համալսարան, տեղափոխվել Կրասնոդար, որտեղ շարունակել է զբաղվել ըմբշամարտով Ռուսաստանի վաստակավոր մարզիչ Իգոր Իվանովի մոտ։ 2000-2005 թվականներին մտել է Ռուսաստանի ազգային հավաքականի կազմի մեջ։ 2002 թվականին դարձել է Եվրոպայի չեմպիոն և աշխարհի առաջնության մրցանակակաիր։
2004 թվականին Եվրոպայի առաջնությունում տարած երկրորդ հաղթանակից հետո Պատրիկեևը Ռուսաստանի առաջնության եզրափակչում պարտվեց Հասան Բարոևին և Աթենքի Օլիմպիական խաղերին չընդգրկվեց Ռուսաստանի հավաքականի մեջ։ Մարզչական շտաբի այս որոշումը նա համարեց անարդար, քանի որ Հասան Բարոևը երկար ժամանակ ազատված էր միջազգային մրցաշարերի մասնակցությունից և ուներ հնարավորություն անցկացնելու նպատակասլաց պատրաստություն Ռուսաստանի առաջնությանը։ Սրա արդյունքում Պատրիկեևի և Ռուսաստանի հունահռոմեկան ոճի ըմբշամարտի հավաքականի գլխավոր մարզիչ Գենադի Սապունովի միջև առաջացավ վիճաբանություն, ու Պատրիկեևը որոշեց ռուսական քաղաքացիությունը փոխարինել հայկականով։ Արդյունքում Յուրին շարունակեց ապրել և մարզվել Կրասնոդարում, բայց սկսեց հանդես գալ Հայաստանի դրոշի ներքո։
2007 թվականին՝ Բաքույի աշխարհի առաջնությանը դարձավ մրցանակակիր, իսկ 2008 թվականին դարձավ Եվրոպայի չեմպիոն և Պեկինի Օլիմպիական խաղերի բրոնզե մեդալակիր։ 2009 թվականին նա չորրորդ անգամ դարձավ Եվրոպայի չեմպիոն, իսկ Մոսկվայի աշխարհի առաջնությանը դարձավ արծաթե մեդալակիր։ Լոնդոնի Օլիմպիական խաղերին առաջին շրջանում հաղթեց Հասան Բարոևին, միայն թե 1/8-րդ եզրափակչում պարտվեց իրանցի Բաշիր Բաբաժանզադին և դուրս մնաց մեդալների համար պայքարից։
2008 թ. սեպտեմբերի 17-ին ՀՀ Նախագահի հրամանագրով պարգևատրվել է «Հայրենիքին մատուցած ծառայությունների համար» 2-րդ աստիճանի մեդալով։


== Ծանոթագրություններ ==


== Արտաքին հղումներ ==
Յուրի Պատրիկեևի հարցազրույցը «Սպորտ Էքսպրես» թերթին (2008 թվական)
Յուրի Պատրիկեևի հարցազրույցը «Սովետական սպորտ» թերթին (2011 թվական)
http://www.fila-official.com/index.php?option=com_database&act=ficheLutteur&Itemid=174&lang=en&id_lutteur=3183AD772F524B00BE9B8A2CEC928C14(չաշխատող հղում)
Ցարևկա (գյուղ, Կորոստիշևի շրջան)

Ցարևկա (ուկրաիներեն՝ Царівка), գյուղ Ուկրաինայի Ժիտոմիրի մարզի Կորոստիշևի շրջանում։ Հիմնադրվել է 1861 թվականին։
2001 թվականի տվյալներով Ցարևկա գյուղում բնակվում էր 206 մարդ։ Բնակավայրը զբաղեցնում է 0,183 կմ² տարածք։ Բնակչության խտությունը կազմում էր 1125,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արտաքին գործերի նախարարություն (Շվեդիա)

Շվեդիայի արտաքին գործերի նախարարություն (շվեդերեն՝ Utrikesdepartementet), Շվեդիայի Թագավորության կենտրոնական պետական գործակալություն, որը պատասխանատու է Շվեդիայի արտաքին քաղաքականության, այլ պետությունների և միջազգային կազմակերպությունների հետ հարաբերությունների համար։


== Պատմություն ==
Շվեդիայի արտաքին գործերի նախարարությունը ստեղծվել է 1791 թվականին, երբ Գուստավ III թագավորը ստեղծեց Միջազգային թղթակցության թագավորական կաբինետը (Konungens kabinett för den utrikes brevväxlingen): 1840 թվականին կազմակերպությունը պաշտոնապես ստացել է ներկայիս անվանումը՝ Արտաքին գործերի նախարարություն (շվեդերեն՝ Utrikesdepartementet): Այսօր այն Կառավարության գրասենյակի տասը նախարարություններից ամենամեծն է։


== Պետական գործակալություններ ==
Արտաքին գործերի նախարարության հիմնական գլխավոր պետական գործակալություններն են՝

Արտասահմանյան երկրներում գործող առաքելություններ և դեսպանություններ
Արտահանման վարկերի երաշխիքային խորհուրդ (Exportkreditnämnden)
Ֆորիկե Բերնադոտ ակադեմիա (Folke Bernadotteakademin)
Ռազմավարական ապրանքների տեսչություն (Inspektionen för strategiska produkter)
Առևտրի խորհուրդ (Kommerskollegium)
Հյուսիսային Աֆրիկայի ինստիտուտ (Nordiska Afrikainstitutet)
SWEDAC (Հավատարմագրման և համապատասխանության գնահատման շվեդական խորհուրդ) (Styrelsen för ackreditering och teknisk kontroll)
Sida (Շվեդիայի միջազգային զարգացման համագործակցության գործակալություն) (Styrelsen för internationellt utvecklingssamarbete)
Շվեդիայի ինստիտուտ (Svenska institutet)
Շվեդական Ալեքսանդրիա ինստիտուտ (Svenska institutet i Alexandria)
Գործարար Շվեդիա (Sveriges export- och investeringsråd)
Առևտրի խորհուրդը կամ Sveriges Exportråd: Գտնվում է Ստոկհոլմում Պաշտոնական կայք


== Տես նաև ==
Շվեդիայի արտաքին գործերի նախարար


== Ծանոթագրություններ ==


== Արտաքին հղումներ ==
Շվեդիայի արտաքին գործերի նախարարություն
Ծղալթաշուա

Ծղալթաշուա (վրաց.՝ წყალთაშუა), գյուղ Վրաստանում։ Գտնվում է Իմերեթի մարզի Բաղդաթի շրջանում։


== Դիրք ==
Գյուղը գտնվում է ծովի մակարդակից 300 մետր բարձրության վրա։ Շրջկենտրոն Բաղդաթից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 132 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Բաղդաթի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Լիբրիլյա

Լիբրիլյա (իսպ.՝ Librilla), քաղաք և մունիցիպալիտետ Իսպանիայում, մտնում է Մուրսիա ինքնավար համայքնի մեջ։ Մունիցիպալիտետը գտնվում է Բախո-Գվադալենտին շրջանում։ Տարածքը՝ 56 կմ²։ Բնակաչությունը 4378 մարդ (2007 թվականի տվյալներով)։


== Քույր քաղաքներ ==
 Սեն Ժան դը Վեդաս (Ֆրանսիա)


== Բնակչություն ==


== Ծանոթագրություններ ==


== Պատկերասրահ ==

		
		
		
		
		
		


== Արտաքին հղումներ ==
պաշտոնական կայք
Librilla en murciaturistica.es(չաշխատող հղում)
Շերբեթ (պաղպաղակ)

Շերբեթ, սորբեթ, մրգային և հատապտղային պաղպաղակ։
Շերբեթը երբեմն ամբողջությամբ չի սառեցվում և օգտագործվում է որպես սառը ըմպելիք։ Այս դեպքում այն հաճախ մատուցվում է կերակուրների արանքում, քանի որ շերբեթը նպաստում է սննդի մարսմանը։ Ամբողջովին սառեցված շերբեթն օգտագործում է որպես աղանդեր և պաղպաղակի նման մատուցվում է ապակե փոքրիկ ամաններով։


== Պատմություն ==
Արաբական sharbat բառը, որը նշանակում է զովացուցիչ ըմպելիք, Եվրոպա է եկել 16-րդ դարում, Թուրքիայի տարածքով (sherbet)` մի փոքր փոփոխված տեսքով։ Իտալերենով ըմպելիքը կոչվում է sorbetto (իտալերեն` sorbire՝ դանդաղ քաշել, ըմբոշխնել բառից), Ֆրանսերենում` sorbet։ Ենթադրվում է, որ ըպելքիը Իտալիայից Ֆրանսիա է եկել Հենրի Երկրորդի օրոք, ով ամուսնացել է իտալացի Եկատերինա Մեդիչիի հետ։ Եվրոպական երկրներում խմիչքը մատուցվում էր միայն տոնակատարությունների ժամանակ, իսկ Թուրքիայում և Եգիպտոսում շերբեթը հաճախ խմում էին որպես մրգային հյութի հիմքով պատրաստված զովացուցիչ ըմպելիք։
17-րդ դարում ֆրանսիական շերբեթը ջրից, շաքարավազից և կիտրոնից պատրաստված ըմպելիք էր։ Միայն 19-րդ դարում շերբեթ անունով սկսեցին մատուցել կիսասառեցված աղանդեր, որում հաճախ ավելացնում էին ալկոհոլ, սակայն այն նախկինի պես ավելի շուտ խմում էին փոքր կումերով, քան ուտում էին գդալով։


== Բաղադրատոմս ==
Մրգերի խյուսը խառնում են սառեցված շաքարի օշարակի հետ և դնում են սառնարան։ Սառեցման ընթացքում շերբեթը մի քանի անգամ լավ խառնում են, որպեսզի խուսափեն սառցե խոշոր բյուրեղների ձևավորումից։ Հազվադեպ ավելացվում է նաև սերուցք, կաթ կամ ձու (սննդամթերք)։


== Տես նաև ==
Գրանիտա


== Ծանոթագրություններ ==


== Արտաքին հղումներ ==
Мороженое // Монголы — Наноматериалы. — М. : Большая российская энциклопедия, 2013. — С. 134. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 21). — ISBN 978-5-85270-355-2.
Ուռենի կովկասյան

Ուռենի կովկասյան (լատ.՝ Տalix caucasica ), ուռազգիների ընտանիքի, ուռենի ցեղի բույս։


== Նկարագրություն ==
Տերևաթափ թուփ է՝ մինչև 2 մետր բարձրությամբ, մուգ գորշավուն կամ ավելի հաճախ՝ մոխրագույն ճյուղերով։ Երիտասարդ ընձյուղները մազմզուկապատ են։ Երկու-երեք տարեկան մերկ բնափայտը ունի թույլ արտահայտված երկարավուն, կարճ թմբիկներ։
Բողբոջները ձվաձև են, սկզբում մազմզուկապատ, այնուհետև մերկ։
Տերևակիցները կիսասրտաձև են կամ երիկամաձև, մերկ, խոշոր, չթափվող։ Տերևների ձևը տարբեր է, հակսաակ-ձվաձևից մինչև հակառակ-նշտարաձև հիմքում կլորավուն, գագաթում կարճ-սրածայր, 5֊7,5 սմ երկարությամբ և 2֊3 սմ լայնությամբ, բարակ, երկու կողմերից էլ գրեթե մերկ, ներքևի կողմից սովորաբար կապտավուն, երբեմն՝ ցրված, հատուկենտ մազմզուկներով, անհավասար ատամնաեզր, կենտրոնական կարմրավուն ջղով։ Չորացնելուց հետո թեթևակի սևանում է։ Կատվիկները բացվում են տերևների հետ միաժամանակ կամ մի փոքր ավելի վաղ, գտնվում մի քանի տերևիկներով։
Առէջային կատվիկները ուղիղ են, 2 և 23 սմ երկարությամբ, վարսանդայինները դեպի ցած են կախված, մինչև 5 սմ երկարությամբ, մազմզուկապատ առանցքով։ Ծաղկակիցները հակառակ-ձվաձև են, շիկավուն, մազմզուկապատ, երկու մերկ առէջները ազատ են։ Սերմնարանը նեղ-կոնաձև է, մերկ, երկար կոթունավոր, սռնակը կարճ է, սպին ունի մեկը մյուսից հեռացող բլթակներ։ Ծաղկում է մարտ-ապրիլ ամիսներին, պտուղները հասունանում են մայիս-հունիսին։ Լուսասեր է, ցրտադիմացկուն, մեզոֆիլ։
Էկոլոգիական խումբը Xllբ։


== Տարածվածություն ==
Բնական պայմաններում տարածված է Կովկասում, Արևմտյան Հայաստանում։ Մեր հանրապետոլթյան տարածքում հանդիպում է կենտրոնական շրջաններում, Արագածի լանջերում, գերազանցապես միջին և վերին լեռնային գոտիներում։


== Կիրառություն ==
Գրիր կիրառությունն այստեղ։


== Ծանոթագրություններ ==
Աժան

Անվան այլ կիրառումների համար տե՛ս՝ Աժան (այլ կիրառումներ)Աժան, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սոլոնցովսկի (խուտոր, Ալեկսեևսկի շրջան)

Անվան այլ կիրառումների համար տե՛ս՝ Սոլոնցովսկի (այլ կիրառումներ)Սոլոնցովսկի (ռուս.՝ Солонцовский), խուտոր Ռուսաստանի Վոլգոգրադի մարզի Ալեկսեևսկի շրջանի կազմում։
Բնակչությունը վերջին գրանցված տվյալներով կազմում էր 600 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոզդվիժենկա (այլ կիրառումներ)

Վոզդվիժենկա, կարող է վերաբերել՝

Վոզդվիժենկա - գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Վոզդվիժենկա - գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Վոզդվիժենկա - գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Վոզդվիժենկա - գետ Ռուսաստանում, Սուխոնայի վտակը։
Վոզդվիժենկա - գյուղ Ուկրաինայի Դոնեցկի մարզի Կրասնոարմեյսկիում։
Սոսեդկի (գյուղ, Պոլտավայի շրջան)

Սոսեդկի (ուկրաիներեն՝ Сусідки), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Սոսեդկի գյուղում բնակվում էր 39 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կումովո (գյուղ, Յանաուլսկի շրջան)

Անվան այլ կիրառումների համար տե՛ս՝ Կումովո (այլ կիրառումներ)Կումովո (ռուս.՝ Кумово, բաշկիրերեն՝ Ҡом), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 285 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Այաս (Իտալիա)

Անվան այլ կիրառումների համար տե՛ս՝ Այաս (այլ կիրառումներ) Այաս (ֆրանս.՝ Ayas), կոմունա Իտալիայի Վալե դ'Աոստա մարզում։
Բնակչությունը կազմում է 1335 մարդ (2008 թվականի տվյալներով)։ Բնակչության խտությունը՝ 10 մարդ/կմ²։ Տարածքը՝ 129 կմ²։ Փոստային ինդեքս՝ 11020։ Հեռախոսային կոդ՝ 0125։
Բնակավայրի հովանավոր է համարվում Մարտին Տուրսկին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0125 306632


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բիրկովկա

Բիրկովկա (ռուս.՝ Бырковка), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(1918) Աիգուիլոն

(1918) Աիգուիլոն (անգլ.՝ Aiguillon), աստերոիդ աստերոիդների հիմնական գոտում։ Հայտնաբերվել է 1968 թվականի հոկտեմբերի 19-ին Գայ Սուլիի կողմից Բորդոյում։
Միջին հեռավորությունը Արեգակից կազմում է 3,194672 ա. մ., առավելագույնը մոտենում է 2,7873 ա. մ. հեռավորության վրա և հեռանում 3,6021 ա. մ.։ Արեգակի շուրջ մեկ ամբողջական պտույտ է կատարում 2085,63 երկրային օրվա ընթացքում, իր ուղեծրով շարժվելով միջինում 0,17261 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1918) Աիգուիլոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Եդկա

Եդկա (ռուս.՝ Едка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մեծ Պուչկաս գետի աջ ափում՝ 21 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000006264
Հիդրոլոգիական ուսումնասիրությունների կոդը - 103000626
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շինարար (ամսագիր)

«Շինարար», հասարակական, քաղաքական պարբերաթերթ։ Հանդիսացել է ՀՕԿ-ի Ամերիկայի շրջանի կենտրոնի վարչության հրատարակությունը։ Լույս է տեսել 1927—1931-ին, Նյու Յորքում։ Ծանոթացրել է ՀՕԿ-երի ստեղծման շարժառիթներին, լուսաբանել դրանց գործունեությունը և դերը Խորհրդային Հայաստանում և սփյուռքում, զետեղել Հայաստանի վերակառուցմանը նվիրված հոդվածներ, անդրադարձել հայրենակցական միությունների ձեռնարկումներին։ 
Տպագրել է հայ խորհրդային և ամերիկահայ գրողների գեղարվեստական գործեր, հրապարակախոսական հոդվածներ։
Փոլա Յակուբյան

Փոլեթ Սիրագան Յակուբյան (արևմտահայերեն՝ Փոլէթ Սիրական Եագուպեան), առավել հայտնի որպես Փոլա Յակուբյան (արևմտ.՝ Փոլա Եագուպեան) (ապրիլի 4, 1976(1976-04-04), Բեյրութ, Լիբանան; ծնվ. 1976 թվականի ապրիլի 4), ապրիլի 4, 1976(1976-04-04), Բեյրութ, Լիբանան, լիբանանահայ քաղաքական գործիչ։ Նախկինում նա հայտնի էր որպես լրագրող և հեռուստահաղորդավար։ Իր ողջ կարիերայի ընթացքում նա աշխատել է մի շարք լիբանանյան և պան-արաբական միջազգային հեռուստաալիքներում` որպես հաղորդավարուհի։
2018 թվականին նա հայտարարել է 2018 թվականին Լիբանանի խորհրդարանական ընտրություններում իր թեկնածության մասին, առաջադրվելով Բեյրութի ընտրատարածքում, որպես Հայ Ուղղափառ Եկեղեցու թեկնածու։ Նա պաշտոնապես հաղթող է ճանաչվել ընտրություններից հետո, որոնք տեղի են ունեցել 2018 թվականի մայիսի 6-ին։ 2020 թվականի օգոստոսի 8-ին նա հրաժարական է տվել և կոչ է արել նոր կառավարություն ստեղծել 2020 թվականին Բեյրութում տեղի ունեցած պայթյուններից հետո։


== Կարիերա ==
Յակուբյանը սկսել է աշխատել 1995 թվականի հունիսին ICN-ում (Independent Communications Network)` լիբանանյան հեռուստատեսային կայանում, որը հիմնել է Հենրի Սֆեյրը։ Սֆեյրի աջակցության շնորհիվ, որը նույնպես լիցենզիա ուներ Nida' al Watan թերթի համար, այն ժամանակ 19-ամյա Յակուբյանը դարձել էր հայտնի, որը հեռարձակում էր նորություններ և հարցազրույցներ, և հաճախ հայտնվում էր կայանի լրատվական հաղորդումներում։ Ավելի ուշ նա նշանակվել է ռադիոկայանի տարածաշրջանային և միջազգային նորությունների բաժնի ղեկավար և ունեցել է  Al Sulta al Raabi'a նորությունների իր սեփական ծրագիրը (արաբ․՝ السلطة الرابعة‎‎):
Որպես հումանիստ/հասարակական ակտիվիստ, որը միշտ հանդես է գալիս ոչ պակաս արտոնյալ անունից, Փոլան հաջողությամբ գործարկել է "Dafa քարոզարշավը"` Լիբանանի և Մերձավոր Արեւելքի խոշորագույն և ամենահաջողված նվիրատվությունների արշավներից մեկը երկրորդ տարին անընդմեջ։ "Դաֆա արշավը" 2015 թվականի նոյեմբերին 14 800 անապահով ընտանիք է ընդգրկել Լիբանանում, 2016 թվականի դեկտեմբերին` 43 000 ընտանիք և 2017 թվականին` ավելի քան 100 000 ընտանիք։
Յակուբյանը միավորել է ջանքերը հասարակական ակտիվիստների հետ և առաջադրվել է Լիբանանի խորհրդարանական ընտրություններում, որոնք տեղի են ունեցել 2018 թվականի մայիսին։ 2018 թվականի մայիսի 7-ին նա դարձել է Լիբանանի խորհրդարանում տեղ գտած առաջին հայ կինը։ 2020 թվականին Բեյրութում տեղի ունեցած պայթյուններից հետո նա հրաժարական է տվել Քաթայիբ կուսակցության մյուս երկու անդամների հետ` 2020 թվականի օգոստոսի 8-ին։
Եվ վերջինը, բայց ոչ պակաս կարևորը` Փոլան բնապահպանության մշտական էնտուզիաստ է, ով ակտիվորեն բարձրացնում է իրազեկությունը և մասնակցում է բնապահպանական կայունության բարձրացման միջոցառումներին։ Նա նաև գործարկել է ծրագրեր և ակտիվորեն կազմակերպել եւ մասնակցել է ծովը մաքրելու միջոցառումների, արշավների։


== Անձնական կյանք ==
Փոլա Յակուբյանը ամուսնալուծված է, ունի 14-ամյա որդի` Պոլ անունով։ Նա հայկական ծագում ունի և Հայոց ցեղասպանությունը վերապրած մարդու դուստրն է։


== Մրցանակներ ==
Յակուբյանը բազմաթիվ պարգեւներ է ստացել իր կարիերայի համար, իսկ 2017 թվականի օգոստոսին նա ստացել է "Officier De L'Ordre de la Couronne" (Թագի շքանշանի Սպա) ականավոր պարգևը` Բելգիայի թագավոր Ֆիլիպ Ա-ի կողմից` կատարած ամբողջ աշխատանքի համար։


== Ծանոթագրություններ ==


== Արտաքին հղումներ ==
Փոլա Յակուբյան վեբկայք
Նիժնեյաիկբաևո

Նիժնեյաիկբաևո (ռուս.՝ Нижнеяикбаево, բաշկիրերեն՝ Түбәнге Яйыкбай), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 140 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(6028) 1994 ER1

(6028) 1994 ER1, աստերոիդ աստերոիդների հիմնական գոտում։ Հայտնաբերվել է 1994 թվականի մարտի 11-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,572139 ա. մ., առավելագույնը մոտենում է 2,1263 ա. մ. հեռավորության վրա և հեռանում 3,018 ա. մ.։ Արեգակի շուրջ մեկ ամբողջական պտույտ է կատարում 1506,75 երկրային օրվա ընթացքում, իր ուղեծրով շարժվելով միջինում 0,238926 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6028) 1994 ER1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հանգույց (չափման միավոր)

Անվան այլ կիրառումների համար տե՛ս՝ Հանգույց (այլ կիրառումներ)Հանգույց, արագության արտահամակարգային միավոր, կիրառվում է ծովագնացության և ավիացիայի մեջ։
Քանի որ ծովային մղոնի տարբեր սահմանումներ կան, հանգույցը համապատասխանաբար տարբեր նշանակություններ կարող է ունենալ։ Հանգույցը = 1 մղոն/ժ = 1,852 կմ/ժ = 0,514 մ/վրկ։ Չափման այս միավորը թեև արտահամակարգային է համարվում, մեծ կիրառություն ունի։
Հորթալեզու

Հորթալեզու (լատ.՝ Anchusa), շիխար, հավաժիպակ, գաղտրիկազգիների (Boraginaceae) ընտանիքի երկամյա կամ բազմամյա խոտաբույսերի ցեղ։ Հայտնի է մոտ 40 տեսակ։


== Հայաստանում ==

Հայաստանում 1՝ իտալական հորթալեզու (A. italica)։ Աճում է Կոտայք, Վայոց ձորի, Գեղարքունիքի, Սյունիքի մարզերում, Երևանի մերձակայքում։


== Կենսաբանական նկարագիր ==
Ցողունի ուղիղ է, վերին մասում՝ ճյուղավորվող՝ պատված կոշտ ու խիտ մազմզուկներով, բարձրությունը 30-100 սմ։ Տերևները երևներն ամբողջական են, ձվաձև են կամ երկարավուն-նշտարաձև, ծաղկաբույլը՝ հուրանանման, ծաղիկը՝ երկնագույն-կապույտ։ Ծաղկում է մայիս-օգոստոսին։ Պտուղը քառընկուզիկ է։


== Դասակարգում ==
Հայտնի է 36 (այլ տվյալներով՝ 40) տեսակ։

Anchusa aegyptica (L.) A.DC.
Anchusa affinis R.Br.
Anchusa arvensis (L.) M.Bieb.Anchusa arvensis subsp. orientalis (L.) Nordh.Anchusa aucheri A.DC.
Anchusa azurea Mill.
Anchusa calcarea Boiss.
Anchusa capensis Thunb.
Anchusa cespitosa Lam.
Anchusa cretica Mill.
Anchusa crispa Viv.
Anchusa ×digenea Gusul.
Anchusa dinsmorei Rech.f.
Anchusa formosa Selvi, Bigazzi & Bacch.
Anchusa gmelinii Ledeb.
Anchusa humilis (Desf.) I.M.Johnst.
Anchusa iranica Rech.f. & Esfand.
Anchusa leptophylla Roem. & Schult.
Anchusa leucantha Selvi & Bigazzi
Anchusa limbata Boiss.
Anchusa milleri Lam. ex Spreng.
Anchusa montelinasana Angius, Pontec. & Selvi
Anchusa negevensis Danin
Anchusa ochroleuca M.Bieb.
Anchusa officinalis L.
Anchusa procera Besser ex Link
Anchusa pseudoochroleuca Des.-Shost.
Anchusa puechii Valdés
Anchusa pusilla Gusul.
Anchusa samothracica Bigazzi & Selvi
Anchusa strigosa Banks & Sol.
Anchusa stylosa M.Bieb.
Anchusa thessala Boiss. & Spruner
Anchusa ×thirkeana Gusul.
Anchusa tiberiadis Post
Anchusa undulata L.
Anchusa variegata (L.) Lehm.


== Նշանակություն ==
Դեղաբույս է։ Պարունակում է սապոնիններ, կարոտին։ Մոլախոտ է։


== Ծանոթագրություններ ==


== Գրականություն ==
Доброчаева Д. Н. Род Воловик — Anchusa L. // Флора европейской части СССР / Отв. ред. Ан. А. Фёдоров. — Л.: Наука, 1981. — Т. V. Ред. тома Р. В. Камелин. — С. 145—150. — 380 с. — 4200 экз.
Попов М. Г. Род 1204. Анхуза — Anchusa L. // Флора СССР. В 30 т. / Начато при руководстве и под главной редакцией акад. В. Л. Комарова; Ред. тома Б. К. Шишкин. — М.—Л.: Изд-во АН СССР, 1953. — Т. XIX. — С. 298—311. — 752 с. — 3000 экз.


== Արտաքին հղումներ ==
Molecular Systematics of Boraginaceae Tribe Boragineae Based on ITS1 and trnL Sequences, with Special Reference to Anchusa s.l.; HILGER et al. Ann Bot.2004; 94: 201-212.
Կոնիդիումներ

Կոնիդիումներ (հուն․՝ κονία — փոշի և εἶδος — տեսակ), անսեռ բազմացման սպորներ. գոյանում են սնկերի հատուկ ճյուղերի՝ կոնիդիակիրների վրա։ Բնորոշ են անկատար և պարկավոր սնկերին։ Կոնիդիումները լինում են գնդաձև, ձվաձև, թելաձև, աստղաձև, զսպանակաձև ոլորված։ Տարբերվում են գույնով, բջիջների թվով, ծագմամբ։ Ստորակարգ սնկերի՝ ֆիկոմի-ցետների կոնիդիումները ձևափոխված սպորանգիումներն են։
Օդի մեջ կոնիդիումների քանակը կախված է եղանակային և մթնոլորտային պայմաններից։ Մարդը 1 ժամվա ընթացքում ներշնչում է 40 կոնիդիում։ Իմունային անբավարարություն ունեցող մարդկանց մոտ կինիդիումներ ունեցող սնկերը կարող են առողջական խնդիրներ առաջացնել, ինչպես օրինակ թոքերի բորոքում։
Միրոշնիկովկա

Միրոշնիկովկա (ուկրաիներեն՝ Мирошниківка), գյուղ Ուկրաինայի Խարկովի մարզի Կոլոմակի շրջանում։ Հիմնադրվել է 1750 թվականին։
2001 թվականի տվյալներով Միրոշնիկովկա գյուղում բնակվում էր 168 մարդ։ Բնակավայրը զբաղեցնում է 1,3 կմ² տարածք։ Բնակչության խտությունը կազմում էր 129,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամարոնի

Ամարոնի (իտալերեն՝ Amaroni), քաղաք Իտալիայում, Կալաբրիա մարզի Կատանձարո գավառում։
Բնակչությունը կազմում է 2007 մարդ, բնակչության խտությունը կազմում է 223 մարդ/կմ²։ Զբաղեցնում է 9 կմ² մակերես տարածք։
Փոստային ինդեքսն է՝ 88050։ Հեռախոսային կոդը՝ (+39) 00961։
Քաղաքի հովանավորը Սանտա Բարբարան է։ Քաղաքի տոնը նշվում է հուլիսի 31-ին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Վորքշոփ

Վորքշոփ (անգլ.՝ workshop - «արհեստանոց» բառից․ թարգմանվում է նաև «աշխատարան»), սովորաբար մեկ կամ մի քանի օր տևողությամբ սեմինար կամ հանդիպումների շարք, որոնց մասնակիցները գործնական գիտելիքներ և հմտություններ են ստանում՝ միասին որևէ աշխատանք կատարելով կամ խնդիր լուծելով։ Ի տարբերություն ավանդական ուսուցման ձևերի, վորքշոփի բոլոր մասնակիցները ներգրավված են գործնական աշխատանքի մեջ՝ կա՛մ վորքշոփի ղեկավարի ուղղորդմամբ, կա՛մ ինքնուրույնաբար։


== Սահմանում և ձևաչափ ==
Սովորաբար «վորքշոփ» տերմինով հասկացվում է խմբային֊համագործակցային աշխատանք կամ ուսուցում։ Որպես այդպիսին վորքշոփի ձևաչափի հստակ սահմանում գոյություն չունի։ 1954 թ․ հրապարակված մի հետազատության մեջ այն սահմանում է որպես ոչ ֆորմալ հանդիպում ինքնաուղղորդվող օրակարգով, որի նպատակն է համագործակցային եղանակով խնդիրների լուծումը և մասնագիտական աճը։


== Օրինակներ ==
Թարգմանիչների կամ գրողների վորքշոփ
Լուսանկարիչների վորքշոփ
Համակարգչային սպեցիֆիկ հմտությունների փոխանցման վորքշոփ (օրինակ՝ Վիքիպեդիայի խմբագրման)
Դերասանների կամ արտիստների վորքշոփ


== Տես նաև ==
Սեմինար
Վարպետաց դաս
Կոլոքվիում


== Աղբյուր ==
Ռանի Շարմա․ «Դպրոցի կառավարման ձեռնարկ», էջ 429-436 (B. Rani Sharma, A Handbook Of School Administration. Sarup & Sons, 2007)։ ISBN 8176258024


== Ծանոթագրություններ ==
Սակրեճիո

Սակրեճիո (վրաց.՝ საკრეჭიო), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1200 մետր բարձրության վրա։ Շրջկենտրոն Թիանեթից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 86 մարդ։


== Ծանոթագրություններ ==
Ամուսնացած կին

Ամուսնացած կին, կին որն ամուսնացել է տղամարդու հետ։


== Հասկացության ծագումը ==
Ռուսերեն «ժենա», թուրքերեն «կյուն», անգլերեն «queen» հանգում են նույն  հնագույն արմատին՝ «կենա», ինչը նշանակում է «կին»։ Երբ տղամարդը խոսում է իր կնոջ մասին, նա օգտագործում է «իմ կինը» արտահայտությունը։


== Նկարագրություն ==
Ամենօրյա կյանքում օգտագործում են նաև սխալ հասկացություն՝  քաղաքացիական կին , այսինքն կին, որն ամուսնական կապի մեջ է գտնվում տղամարդու հետ, ապրում է նրա հետ, համատեղ տնտեսություն է վարում, երեխա է մեծացնում, սակայն իր հարաբերություններն օրինական կարգով չի գրանցել, այսինքն նրանց ամուսնությունը չի գրանցվել։ Չգրանցված ամուսնությունը կենցաղում անվանում են  քաղաքացիական ամուսնություն։ Քաղաքացիական ամուսնության հոմանիշ է համարվում չգրանցված ամուսնությունը։ Իրավաբանորեն քաղաքացիական ամուսնություն և քաղաքացիական կին հասկացությունները չեն ընդունվում։
Որոշ երկրներում, օրինակ Կանադայում, Իսպանիայում, Ֆրանսիայում, Բելգիայում, Նիդերլանդներում, Պորտուգալիայում, ՀԱՀ-ում, Շվեդիայում, Նորվեգիայում, Իսլանդիայում և Արգենտինայում օրենսդրությունն ընդունում է նաև միասեռ ամուսնությունները։ Այս երկրներում  «կին» տերմինը կիրառվում է ամուսիններից յուրաքանչյուրի նկատմամբ։


== Գրականություն ==
Мужьям о жёнах. — М.: «Ковчег», 2009. — 32 с. — ISBN 5-7850-0044-X


== Ծանոթագրություններ ==


== Արտաքին հղումներ ==
Հողի ջրաթափանցելիություն

Հողի ջրաթափանցելիություն, հողի հատկություն, երբ մակերևույթի ջուրը ներծծվում է ստորին շերտերը, և խոնավունակության շնորհիվ հողն իր մեջ է պահում դրա մի մասը։ Ջրաթափանցելիությունը կախված է հողի մեխանիկական և քիմիական կազմից, կառուցվածքից, խտությունից, ինչպես նաև հողի ծակոտիների մեծությունից ու բնույթից։ Հողում որքան շատ են խոշոր (ոչ մազանոթային) անցքերը, այնքան բարձր է ջրաթափանցելիությունը։ Հողի ջրաթափանցելիությունը բաժանում են ներծծման և ծծանցման փուլերի։ Առաջին փուլում ծանրության ուժի, ջրի սյան ճնշման ու մենիսկային ուժերի ազդեցությամբ հողի ծակոտիները լցվում են ջրով։ Երկրորդ փուլում ջրով հագեցած հողի ծակոտիներում հեղուկի շարժումը ընթանում է միայն ճնշման ուժի ազդեցությամբ։ Հողի ջրաթափանցելիությունը չափվում է հողի լայնակի կտրվածքով անցնող ջրի շարժման արագությամբ (մմ/ր, մմ/ժ, մ/վրկ)։ Բնական պայմաններում ներծծման և ծծանցման փուլերը դժվար է սահմանազատել միմյանցից։ Մելիորացվող հողերը ըստ ջրաթափանցման արագության բաժանվում են 3 խմբի. ուժեղ ջրաթափանց, երբ 1 ժամում ջուրը թափանցում է 150 մմ, միջակ՝ 50-150 մմ, թույլ՝ 50 մմ և պակաս խորություններ։ ՀՍՍՀ-ում բարձր հողի ջրաթափանցելիություն ունեն լեռնամարգագետնային, անտառային գորշ և դարչնագույն հողերը, բավարար՝ սևահողերը, միջակ՝ շագանակագույն և կիսաանապատային գորշ հողերի այն տարբերակները, որոնց հողային պրոֆիլը չունի ջրամերժ կարբոնատային ցեմենտացած հորիզոն։ Վատ՝ շագանակագույն կիսաանապատային գորշ հողերի կարբոնատային ցեմենտացած հորիզոններ ունեցող տարբերակներն ու սոդային աղուտ ալկալի հողերը։ Հողի ջրաթափանցելիությունը կանոնավորում են քիմիական մելիորացիայի (աղուտ ալկալի հողեր), մեխանիկական փխրեցման, վերին հորիզոնների ստրուկտուրայի բարելավման (ցեմենտացած կարբոնատային ջրամերժ հորիզոն ունեցող շագանակագույն և գորշ հողեր) միջոցով։